Document ID: 31991R1482

ΚΑΝΟΝΙΣΜΟΣ (ΕΟΚ) αριθ. 1482/91 ΤΗΣ ΕΠΙΤΡΟΠΗΣ της 31ης Μαΐου 1991 για παρέκκλιση από τον κανονισμό (ΕΟΚ) αριθ. 3353/90 σχετικά με λεπτομέρειες εφαρμογής του καθεστώτος της ενισχύσεως στους μικρούς παραγωγούς ορισμένων αροτρέων καλλιεργειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1346/90 του Συμβουλίου της 14ης Μαΐου 1990 περί θεσπίσεως ενισχύσεως υπέρ των μικρών παραγωγών ορισμένων αροτρέων (1) καλλιεργειών, και ιδίως το άρθρο 3,
Εκτιμώντας:
ότι ο κανονισμός (ΕΟΚ) αριθ. 3353/90 της Επιτροπής (2) προβλέπει στο άρθρο 3 παράγραφος 1 ότι οι αιτήσεις ενισχύσεως πρέπει να κατατίθενται στις αρμόδιες αρχές του συγκεκριμένου κράτους μέλους το αργότερο στις 31 Μαΐου κάθε έτους για την τρέχουσα περίοδο εμπορίας- ότι η πολυπλοκότητα και ο νεωτερισμός του θεσπισθέντος καθεστώτος ενισχύσεως από τον κανονισμό (ΕΟΚ) αριθ. 1346/90 του Συμβουλίου δεν επιτρέπει σε όλες τις περιπτώσεις την τήρηση της προαναφερθείσας ημερομηνίας- ότι πρέπει συνεπώς να προβλεφθεί μεταφορά αυτής όσον αφορά την περίοδο 1990/91-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 1 του κανονισμού (ΕΟΚ) αριθ. 3353/90 οι αιτήσεις ενισχύσεως που αφορούν την περίοδο εμπορίας 1990/91 μπορούν να κατατεθούν το αργότερο στις 15 Ιουνίου 1991.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1991.

Labels: 19
6